《访越塘次前韵》
明代·方茂夫

游得禅心事事休，满将风月载扁舟。已穷海水不到处，又访云山欲尽头。

烨烨紫芝铺晓露，飞飞红叶点深秋。人间境界知多少，更许浮生几度游。

作者简介：方茂夫，初名茂科，字仲贤。南海人。献夫兄。明武宗正德八年（一五一三年）举人。时献夫为相国，茂夫仍隐居不仕，徜徉山水。著有《狎鸥亭集》。清温汝能《粤东诗海》卷一九有传。